Úradný vestník L 341 , 22/12/2001 S. 0001 - 0002



Nariadenie Rady (ES) č. 2528/2001 zo 17. decembra 2001 o uzatvorení Protokolu stanovujúceho možnosti rybolovu a finančný príspevok ustanovený v Dohode o spolupráci v sektore morského rybolovu medzi Európskym spoločenstvom a Mauretánskou islamskou republikou na obdobie od 1. augusta 2001 do 31. júla 2006 RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37 v spojení s článkom 300 ods. 2 a s prvým pododsekom článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) v súlade s Dohodou o spolupráci v sektore morského rybolovu medzi Európskym spoločenstvom a Mauretánskou islamskou republikou [2] viedli zmluvné strany rokovania aby určili akékoľvek zmeny alebo doplnenia, ktoré je potrebné v dohode vykonať. (2) výsledkom týchto rokovaní bol 31. júla 2001 parafovaný nový protokol, ktorý stanovuje možnosti rybolovu a finančný príspevok ustanovený vo vyššie uvedenej dohode na obdobie od 1. augusta 2001 do 31. júla 2006. (3) je v záujme spoločenstva tento protokol schváliť. (4) mal by byť definovaný spôsob rozdelenia možností rybolovu medzi členské štáty, PRIJALA TOTO NARIADENIE: Článok 1 Týmto sa schvaľuje v mene spoločenstva Protokol, ktorý stanovuje možnosti rybolovu a finančný príspevok ustanovený v Dohode o spolupráci v sektore morského rybolovu medzi Európskym spoločenstvom a Mauretánskou islamskou republikou na obdobie od 1. augusta 2001 do 31. júla 2006. Text Protokolu je pripojený k tomuto nariadeniu. [3] Článok 2 Možnosti rybolovu stanovené v protokole sú rozdelené medzi členské štáty takto: Kategória rybolovu | Členský štát | Hrubá registrovaná tonáž | Počet plavidiel, ktoré môžu byť použité | Kôrovce s výnimkou homárov | Španielsko | 4364 | | Taliansko | 1091 | | Portugalsko | 545 | | Šťukozubec čierny | Španielsko | 8500 | | Druhy žijúce na morskom dne nie šťukozubec čierny | Španielsk | 1300 | | Náčinie iné ako vlečná sieť | Portugalsko | 2000 | | Druhy žijúce na morskom dne – vlečná sieť | Španielsko | 4000 | | Hlavonožce | Španielsko | | 50 | Taliansko | | 5 | Homáre | Portugalsko | 200 | | Plavidlá so záťahovými sieťami na lov tuniakov | Španielsko | | 18 | Francúzsko | | 18 | Plavidlá na lov tuniakov udicami so | Španielsko | | 20 | šnúrou a plavidlá na lov povrchovými šnúrami | Portugalsko | | 3 | Francúzsko | | 8 | Hlbokomorské druhy | | | 15 | Ak žiadosti o licencie od týchto členských štátov nezahŕňajú všetky kategórie rybolovu určené protokolom, môže Komisia vziať do úvahy žiadosti o licencie od ktoréhokoľvek iného členského štátu. Článok 3 Členské štáty, ktorých plavidlá lovia podľa protokolu, oznámia Komisii množstvá druhov živočíchov z každého výlovu v rybárskej zóne Mauretánie v súlade s dohodami ustanovenými v nariadení Komisie (ES) č. 500/2001 zo 14. marca 2001, ktorým sa ustanovujú podrobné pravidlá pre uplatňovanie nariadenia Rady (EHS) č. 2847/93 o monitorovaní úlovkov rybárskych plavidiel spoločenstva vo vodách tretej krajiny a na voľnom mori [4] Článok 4 Predseda Rady je týmto oprávnený určiť osoby splnomocnené na podpísanie dohody tak, aby zaväzovala spoločenstvo. Článok 5 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. decembra 2001 Za Radu predseda A. Neyts-uyttebroeck [1] Stanovisko doručené 31. decembra 2001 (zatiaľ neuverejnené v úradnom vestníku). [2] Ú. v. ES L 334, 23.12.1996, s. 20. [3] Pozri s. 125 tohto úradného vestníka. [4] Ú. v. ES L 73, 15.3.2001, s. 8. --------------------------------------------------